Aust-Agder bibliotek og kulturformidling

Aust-Agder bibliotek og kulturformidling (AAbk) er Aust-Agder fylkeskommunes fylkesbibliotek og fylkeskommunens kulturvirksomhet rettet mot barn og unge. Den kulturelle skolesekken er den mest omfattende delen av kulturvirksomheten med rundt 1000 forestillinger i året. 

I tillegg kommer Ungdommens kulturmønstring, Rikskonsertene og dessuten Kulturnett Aust-Agder. Randi Nilsen er leder for virksomheten som har ca 12 årsverk som fordeler seg ca 50/50 på fagområdene bibliotek og kulturformidling. Virksomheten har altså to hovedoppgaver; rådgivende instans for folkebibliotek og for skolebibliotek i videregående skole og distribusjon og produksjon av kunst- og kulturformidling. Dette er en blanding av lovpålagte oppgaver, oppgaver tildelt av fylkeskommunen og mer kortvarig og prosjektbasert arbeid. 

Et eksempel på det siste, er at AAbk 27. juli 2012 arrangerte historiens første NM i litteraturformidling i Arendal kulturhus.Agderposten «Se og hør kampen om å lese best» (27/07-2012, besøkt 6. september 2013). AAbk har også inngått et samarbeid med Aust-Agder Turistforening kalt «Barnas fjellbibliotek» der målet er å utstyre samtlige av foreningens hytter med små bibliotek med faktabøker om naturen rundt hyttene og bøker egnet for høytlesning.NRK.no: «Program nr 1074» (Norge rundt), 18. september 2003 (Besøkt 14. desember 2014)

Den kulturelle bæremeisen i Aust-Agder er en prøveordning i regi av Aust-Agder fylkeskommune og distribueres av AAbk.
Den kulturelle bæremeisen er et tilbud til førskolebarn, etter modell av Den kulturelle skolesekken og Barnehagekonsertene. Kommunene får tilbud om forestillinger innenfor scenekunst og litteratur, og forestillingene gjennomføres hovedsakelig i barnehager. Den kulturelle bæremeisen har foreløpig vært et treårig pilotprosjekt i perioden 2012-2014, men gjennomføres også i 2015. 

Blant AAbks tidligere tilbud er Kulturkort for ungdom (med statstilskudd), som ble lansert som et prøveprosjekt fra 2009, og deretter var i drift fra 2011 til ordningen ble nedlagt 1. januar 2015.

Referanser

Eksterne lenker


Kategori:Kultur i Agder